Laseropspoorder by vloot gesteel – praag.co.za — 20 jaar jonk!
Laseropspoorder by vloot gesteel
Die minister van verdediging en militêre veterane, me. Lindiwe Sisulu, het erken dat ‘n laser-opspoorder van die fregat, Amatola, gesteel is. Sy het dit erken in antwoord op ‘n amptelike vraag van Pieter Groenewald van die Vryheidsfront Plus in die Parlement. Die diefstal van die apparaat was reeds aangemeld in Julie 2005, maar ‘n Raad van Ondersoek is eers op 12 Februarie 2008 aangestel om dit te ondersoek. Die waarde van die apparaat is ongeveer R6 500 en niemand is tot op hede daarvoor in hegtenis geneem nie.
“Die diefstal van ‘n sensitiewe apparaat vanaf ‘n fregat van die vloot is reeds kommerwekkend, maar wat kommerwekkender is, is dat ‘n Raad van Ondersoek eers amper drie jaar later ingestel is na die insident. Die hele aangeleentheid getuig nie net van laksheid en ongedissiplineerdheid op grondvlak nie, maar tot op die hoogste bestuursvlak,” sê mnr. Pieter Groenewald (LP), hoofwoordvoerder van Verdediging en Militêre Veterane vir die Vryheidsfront Plus.
Die Raad van Ondersoek het aanbeveel dat skrywes van aanmaning aan twee lede gegee word oor die nie-nakoming van oordragprosedures nie. Verdere aanbevelings was dat beter beheer op die brug toegepas word en dat oordragprosedures korrek nagevolg moet word. Die Raad het ook aanbeveel dat ‘n standaard werksprosedure vir die oordrag van skofte opgestel word en dat die apparaat afgeskryf word en vervang word op staatskoste. Volgens die minister is al die aanbevelings nagekom.
детская одежда интернет магазиныФильчаков прокуратура харьков
Skrywer Dan RoodtGepubliseer op 27 Mei 2010 Kategorieë Suider-AfrikaSleutelwoord fregat, laser-opspoorder, Laseropspoorder by vloot gesteel, Lindiwe Sisulu, Nuus, Suid-Afrika, vloot
Vorige Vorige artikel: Amnestie sê SA se menseregte lyk bedroewend
Volgende Volgende artikel: Stockholm verwelkom PRAAG